Digue'm quines entitats apareixen en el text següent:
El tema de l'anglès no és una dèria del PSC, és una aposta, n’hauria de ser una aposta de país per l'equitat perquè és sinònim d'oportunitats laborals, formatives per a tothom. Per tant, espero que amb aquests tres eixos i amb alguns més que he concretat a la primera intervenció doncs tinguem en el tram del debat sobre aquestes esmenes oportunitat de millorar aquests pressupostos, que hi hagi aquesta disposició, com a mínim, a millorar-ho a través de les esmenes perquè les dades de xifres educatives no conviden a l'optimisme. Tenim un abandonament escolar que és alt, però és que està per sobre, no només de la mitjana europea, també de la mitjana espanyola. Som de les regions europees amb més segregació escolar. Tenim uns resultats educatius que podrien millorar perquè estan estancats o han retrocedit en els últims deu anys. I per tant, valorem, i així ho hem fet sempre, no?, l'esforç que fa el Govern de millora d'aquesta inversió però entenem que és una millora molt insuficient. I, per tant, hem de tornar a dir que no són els millors pressupostos possibles, que són molt millorables i que Catalunya el que necessita no és un govern trencat o amb constants enfrontaments entre els propis socis o amb majories que van fent aigües, sinó que necessita recuperació i també recuperar inversió educativa i, per tant, fer una aposta per l'educació com a palanca de progrés de promoció econòmica i social i també d’igualtat d'oportunitats i de cohesió. Gràcies. La presidenta Gràcies, diputada. Seria el torn ara del Grup Parlamentari de VOX i té la paraula el senyor Manuel Acosta. Manuel Jesús Acosta Elías Moltes gràcies. Com que la música, i per extensió la poesia, amanseix les feres, utilitzaré el meu torn de rèplica per recitar uns versos del David Jou: «Si aprenguéssim a saber les nostres culpes, / la nostra part del fracàs, / i sabéssim adreçar la nostra voluntat / cap al futur, cap al millor, cap a l'altura, / quant de rovell cauria de les portes que hem d'obrir, / com lliscarien en les frontisses dels exàmens de la vida!»
PSC : partit_polític, Govern : govern, Catalunya : Entitat_Geopolítica, Manuel Acosta : polític, Manuel Jesús Acosta Elías : polític, David Jou : artista_o_autor, Grup Parlamentari de VOX : partit_polític